Svepemøll

Svepemøll (Adelidae) er en familie av små, mer eller mindre metallisk fargede sommerfugler som man lett kjenner igjen på hannenes svært lange antenner – de er gjerne 2,5 -3 ganger så lange som forvingene. De ble før regnet til familien flekkmøll (Incurvariidae) men blir i dag regnet som en familie for seg.


== Utseende ==
Små møll (vingespenn 4 – 28 mm), som oftest mer eller mindre metallisk fargede. Antennene er svært lange, hos hannene gjerne 2,5 -3 ganger så lange, hos hunnene 1 – 2 ganger så lange som forvingene. Hos hunnene er den innerste halvdelen av antennen kledt med korte, oppstående hår, hos hannene ofte de innerste leddene. Den ytterste delen av antennen er tynn og svepeformet. Sugesnabelen er velutviklet. Forvingene er smale med korte hårfrynser, gjerne metallgrønne eller bronsefargede, ofte med et lyst tverrbånd, noen ganger med mørke lengdestriper. Den artsrike slekten Nematopogon har ensfarget brungule vinger med en svak bronseglans. Bakvingene er middels brede, grålige eller brunlige, med nokså lange hårfrynser.


== Levevis ==
I likhet med familien flekkmøll (Incurvariidae) begynner svepemøllenes larver som bladminerere, men de slipper seg etter hvert ned på bakken der de kryper rundt i en sekk av plantedeler og silke og spiser visne blader. Enkelte arter starter larveutviklingen i blomsterstander av ulike urter. De voksne møllene flyr om dagen og besøker gjerne blomster. Hannene kan av og til sverme rundt blomstrende busker og trær.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Overfamilien Incurvarioidea
Familien svepemøll, Adelidae
Underfamilien Adelinae
Slekten Adela Latreille, 1796
Adela croesella (Scopoli, 1763)
Adela cuprella (Denis & Schiffermüller, 1775)
Adela reaumurella (Linnaeus, 1758)
Slekten Cauchas Zeller, 1839
Cauchas fibulella (Denis & Schiffermüller, 1775)
Cauchas rufimitrella (Scopoli, 1763)
Slekten Nemophora Hoffmannsegg, 1798
Nemophora degeerella (Linnaeus, 1758)
Nemophora bellela (Walker, 1863)
Nemophora minimella (Denis & Schiffermüller, 1775)
Slekten Ceromitia – ikke i Norden
Underfamilien Nematopogoninae
Slekten Nematopogon Zeller, 1839
Nematopogon pilellus (Denis & Schiffermüller, 1775)
Nematopogon schwarziellus Zeller, 1839
Nematopogon magnus (Zeller, 1878)
Nematopogon metaxellus (Hübner, 1813)
Nematopogon swammerdamellus (Linnaeus, 1758)
Nematopogon robertellus (Clerck, 1759)
Slekten Tridentaforma  – ikke i Norden, usikker plassering


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 295 – 332. ISBN 978-91-88506-60-3
Nettsiden Svenska fjärilar, med bilder og biologisk informasjon: [1]
Nettressursen Norske sommerfugler, med liste over de norske artene: [2].
UK moths: Adelinae: [3]


== Eksterne lenker ==
(en) Svepemøll i Encyclopedia of Life 
(en) Svepemøll i Global Biodiversity Information Facility 
(no) Svepemøll hos Artsdatabanken 
(sv) Svepemøll hos Dyntaxa 
(en) Svepemøll hos Fauna Europaea 
(en) Svepemøll hos Fossilworks 
(en) Svepemøll hos ITIS 
(en) Svepemøll hos NCBI 
(en) Kategori:Adelidae – bilder, video eller lyd på Wikimedia Commons 
Adelidae – detaljert informasjon på Wikispecies